Clemens August Graf von Galen

Clemens Augustinus Emmanuel Joseph Pius Anthonius Hubertus Marie Graf von Galen (Dinklage, 1878ko martxoaren 16a - Münster, 1946ko martxoaren 22a) alemaniar kardinala izan zen.

Aristokrazia alemaniarreko kide izan zen eta bere hezkuntzaren zati bat Austria-Hungarian jaso zuen jesulagunekin. Apaiz ordenatu zen eta Berlingo parrokietan lan egin zuen 1906 eta 1929 bitartean, urte horretan Münsterrera bidali baitzuten.

Indibidualismoaren, sozialismoaren eta demokraziaren aurka agertu zen, eta nazionalista eta abertzale alemaniarra izan zen. Versaillesko Ituna bidegabetzat jo zuen eta boltxebismoa Alemaniarentzat eta Elizarentzat mehatxu gisa ikusi zuen.

1934tik aurrera nazien aurka egiten hasi zen. Arrazakeria, eutanasia programa eta Elizaren aurkako jazarpena gaitzetsi zituen.

Pio XII.a Aita Santuak kardinal izendatu zuen 1946an eta Benedikto XVI.ak beatifikatu egin zuen 2005ean.

Kategoria:Saxoniarrak
Kategoria:Alemaniako katolikoak
Kategoria:Alemaniako gotzainak
Kategoria:Alemaniako kardinalak
Kategoria:Dohatsuak
Kategoria:Benedikto XVI.ak dohatsu izendatutakoak
Kategoria:Kontserbadurismoa Alemanian
Kategoria:Antisemitismoa Alemanian
Kategoria:Alemaniako antikomunistak